สรรพากรเอาจริงเปิดมือถือรับแจ้งคนหนีภาษี
กรมสรรพากรเพิ่มช่องทางใหม่ให้ประชาชนแจ้งเบาะแสข้อมูลแหล่งภาษีผ่านมือถือและเว็บไซต์ เริ่มตั้งแต่วันที่ 1 มกราคม 2561 เป็นต้นไป
3 ม.ค. 2561

กรมสรรพากรเพิ่มช่องทางใหม่ให้ประชาชนแจ้งเบาะแสข้อมูลแหล่งภาษีผ่านมือถือและเว็บไซต์ เริ่มตั้งแต่วันที่ 1 มกราคม 2561 เป็นต้นไปนายประสงค์ พูนธเนศ อธิบดีกรมสรรพากร เปิดเผยว่า  ปัจจุบันประเทศไทยยังมีธุรกิจที่ปฏิบัติหน้าที่ทางภาษีไม่ถูกต้องครบถ้วน และพบว่าบางส่วนยังไม่อยู่ในระบบภาษี อาทิเช่น ธุรกิจเงินสด (Cash Economy) และธุรกิจออนไลน์ซึ่งมีการขยายตัวอย่างต่อเนื่อง ทั้งนี้ ธุรกิจดังกล่าวอาจเกิดจากการขาดความรู้ และความเข้าใจ ในการเสียภาษี กรมสรรพากรจึงได้พัฒนา “ระบบแจ้งเบาะแส/ข้อมูลแหล่งภาษีผ่าน Website On Mobile” ขึ้น เมื่อประชาชนพบเห็นกิจการที่เสียภาษีไม่ถูกต้อง กิจการที่ไม่ออกใบกำกับภาษี กิจการที่ออกใบกำกับภาษีไม่ถูกต้อง กิจการที่เมื่อลูกค้าขอใบกำกับภาษีแล้วถูกบวก VAT เพิ่ม หรือพบเห็นการกระทำใด ๆ ที่เป็นการหลีกเลี่ยงภาษี สามารถแจ้งเบาะแสหรือข้อมูลต่าง ๆ ทราบสำหรับขั้นตอนการแจ้งง่าย ๆ 5 ขั้นตอน ผ่านเว็บไซต์กรมสรรพากร หรือโทรศัพท์มือถือที่ www.rd.go.th &gt; เมนู “การแจ้งแหล่งภาษี” โดยสามารถส่งภาพถ่าย และที่ตั้งกิจการ (Location) ให้กรมสรรพากรทราบ เพื่อตรวจสอบข้อเท็จจริงของกิจการ ซึ่งข้อมูลผู้แจ้งจะไม่ถูกเปิดเผยในทุกกรณี และข้อมูลทั้งหมดจะถูกเก็บรักษาเป็นความลับของทางราชการทั้งนี้ กรมสรรพากรเชื่อว่าการเปิดระบบฯ ดังกล่าวจะช่วยสร้างความเป็นธรรมในการเสียภาษีของประชาชน ช่วยนำผู้ที่อยู่นอกระบบเข้าสู่ระบบภาษี เป็นการขยายฐานภาษี และเสริมสร้างความมั่นคงทางรายได้ของประเทศในระยะยาว